hvad dækker helbredsudgifter?
helbredsudgifter dækker rimelige og nødvendige udgifter til skadelidtes helbredelse, eksempelvis behandlingsudgifter og transportudgifter i forbindelse hermed.

bortset fra nærtståendes transportomkostninger til sygebesøg, der efter praksis i et vist omfang kan kræves dækket, er det efter dansk ret som udgangspunkt kun skadelidtes egne direkte tab, der dækkes.
retspraksis er ganske restriktiv, og man kan som udgangspunkt kun forvente at få dækket tilskudsberettigede behandlingsformer i en begrænset tidsperiode og helt nødvendige hjælpemidler, der ikke er betalt fra anden side, f.eks. af det offentlige.